
             Preşedinte de şedinţă,
            Breazu Gheorghe

REGULAMENT
privind stabilirea unor masuri pentru gospodarirea municipiului Moreni si constatarea si sanctionarea faptelor ce constituie contraventii
Art.1. Pentru întreţinerea şi exploatarea căilor publice, a sistemului de alimentare cu apă şi epurarea apelor uzate, precum și a canalizării, următoarele fapte constituie contravenţii :
a) executarea de lucrări sau săpături pe domeniul public sau privat al Municipiului Moreni, fără aprobările legale, neasigurarea împrejmuirilor de protecţie şi iluminare pe timp de noapte, nesemnalizarea cu panouri de avertizare a zonelor unde se execută lucrările;
b) neaducerea la starea iniţială a zonelor şi terenurilor unde au avut loc lucrări, neevacuarea resturilor şi gunoaielor rezultate în urma lucrărilor efectuate, precum şi depozitarea acestora în alte locuri decât cele stabilite prin aprobarea acordată;
c) depozitarea sau imobilizarea voluntară pe străzi, trotuare, în parcări, parcuri, pe zone verzi sau terenuri virane a materialelor de orice fel sau a utilajelor, ambalajelor şi altele asemenea, ocuparea şi utilizarea suprafeţelor de teren aparţinând domeniului public sau privat al Municipiului Moreni fără aprobarea Consiliului local şi fără plata taxelor stabilite potrivit legii;
d) deranjarea activităţilor de întreţinere şi reparaţii a străzilor, călcarea marcajelor proaspăt efectuate în condiţiile în care sunt asigurate semnalizările de avertizare corespunzătoare;
e) accesul, staţionarea, parcarea şi circulaţia vehiculelor de orice fel pe zone verzi, precum şi spălarea vehiculelor sau a utilajelor pe străzi sau în alte locuri publice neautorizate;
f) acoperirea cu pământ, moloz sau alte materiale ale receptorilor căminelor de apă;
g) mutarea sau deteriorarea tăbliţelor indicatoare de identificare a gospodăriilor subterane;
h) necurăţirea nămolurilor din cămine etc.;
i) utilizarea aparatelor de măsură şi control neverificate metrologic;
j) deteriorarea voluntară a aparatelor de măsură şi control sau a sigiliilor acestora;
k) deteriorarea voluntară a capacelor, ramelor metalice şi a grătarelor de la reţelele de apă, ori a căminelor acestora, dacă nu întruneşte elementele constitutive ale unei infracţiuni;
l) deteriorarea sau distrugerea reţelelor de apă, dacă nu întruneşte elementele constitutive ale unei infracţiuni;
m) deteriorarea voluntară a racordurilor, robinetelor, branşamentelor la instalaţiile de distribuire a apei, dacă nu întruneşte elementele constitutive ale unei infracţiuni;
n) achiziţionarea de capace, rame metalice, grătare sau fragmente ale acestora provenite de la reţelele de utilitati, de la persoane fizice sau juridice altele decât deţinătorii de drept;
o) deteriorarea cişmelelor de apă de pe reţeaua publică.
p) neevacuarea apelor acumulate în subsolul clădirilor de către proprietari;
q) neasigurarea functionarii corespunzatoare a  gurilor de scurgere pentru ape pluviale de pe strazi;
r) nepermiterea accesului personalului tehnic autorizat la aparatele de măsură şi control în scopul citirii, înregistrării sau efectuării controlului de calitate al apei;
s) manevrarea neautorizată a vanelor şi robinetelor din căminele de manevră precum şi  folosirea hidranţilor publici de personal neautorizat;
ș) folosirea apei din cişmele publice pentru spălarea maşinilor şi altor materiale, indiferent de natura acestora;
t) deversarea de ape menajere de orice fel pe domeniul public sau in alte locuri neamenajate in acest scop;
ț) colectarea în cisterne particulare a apei potabile de la sursele publice.
u) neasigurarea  starii de funcționare  a rețelei de canalizare locală și neasigurarea evacuării corespunzătoare a apei uzate din gospodării.
Art.2. Contravenţiile prevăzute la art.1 se sancţionează cu amendă de la 500 lei la 2000 lei, pentru persoanele fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.3. În vederea creării unor condiţii de viaţă corespunzătoare pentru cetăţenii Municipiului Moreni, a menţinerii şi păstrării curăţeniei, săvârşirea următoarelor fapte pe domeniul public sau privat al UAT Municipiul Moreni constituie contravenţii:
a) depozitarea sau aruncarea gunoiului menajer sau a deşeurilor de orice fel (inclusiv ambalaje ale produselor alimentare, şerveţele, coji de seminţe, țigări sau mucuri de țigări, resturi de fructe sau alte alimente, etc.) în alte locuri decât în pubele, recipienţi, containere sau locuri special amenajate;
b) murdărirea străzilor sau trotuarelor cu gunoi, moloz, resturi vegetale, noroi sau pământ de pe roţile autovehiculelor sau prin pierderi de materiale din caroseriile acestora;
c) neasigurarea condiţiilor de igienă prin operaţii de curăţenie, dezinsecţie şi deratizare a imobilelor şi a spaţiilor, inclusiv spatii comune, pe care le deţin;
d) colectarea neautorizată de deşeuri şi resturi menajere din pubele, containere sau recipienţi ;
e) neridicarea deşeurilor produse de persoanele fizice sau juridice, de către operatorul local, conform prevederilor contractuale stabilite în contractul cadru sau de comun acord cu beneficiarii serviciului;
f) scoaterea gunoaielor, a deşeurilor sau a apelor reziduale din localuri, magazine, puncte de lucru ale societăţilor comerciale sau alte imobile pe străzi, trotuare sau zone verzi, precum şi îndepărtarea gunoiului sau resturilor vegetale măturate şi adunate de pe trotuare sau scuaruri în rigole sau pe carosabil;
g) deversarea sau evacuarea în mod intenţionat a apelor uzate sau a dejecţiilor din instalaţiile sanitare sau de canalizare pe străzi, trotuare, zone verzi sau în apele curgătoare;
h) deversarea materialelor toxice, inflamabile sau explozive pe străzi, trotuare sau zone verzi, pe malurile apelor curgătoare sau în alte locuri publice, precum şi efectuarea de lucrări de întreţinere sau reparaţii la autovehicule în aceste locuri dacă prin aceasta se produc scurgeri de combustibili, ulei sau alte lichide specifice ;
i) neluarea măsurilor de către agenţii economici şi instituţiile publice care îşi desfăşoară activitatea pe raza teritorial-administrativă a Municipiului Moreni, de amplasare, la fiecare intrare dinspre stradă unui coş de gunoi şi pentru deţinerea de recipienţi compatibili cu sistemul de colectare a gunoiului;
j) neîndeplinirea obligaţiei de curăţire şi măturare ori de câte ori este nevoie a trotuarelor, pergolelor şi a şanţurilor din faţa imobilelor şi din jurul acestora, de curăţire a gheţii şi zăpezii de pe trotuare în perioada sezonului rece, în termen de 12 ore, de către proprietarii, utilizatorii sau administratorii acestor imobile;
k) neasigurarea păstrării curăţeniei şi nerespectarea normelor igienico-sanitare în locurile unde se desfășoara activități culturale /unităţi de învățământ;
l) depozitarea sau aruncarea deşeurilor de orice fel pe malul apelor curgătoare, pe marginea arterelor de circulaţie, pe terenuri virane, sau pe orice alte terenuri aparţinând domeniului public sau privat al Municipiului Moreni;
m) depozitarea materialelor de construcţii pe drumurile publice, precum şi în alte locuri, fără aprobarea primăriei;
n) abandonarea pe domeniul public de aparate de orice fel, utilaje defecte, tonete, chioşcuri,  construcţii metalice;
o) montarea schelelor sau macaralelor de construcţii pe domeniul public, fără autorizări şi fără plata taxelor legale;
p) montarea pe domeniul public de mobilier, chioşcuri, corturi, tonete pentru parcuri de distracţii, circuri sau alte manifestări fără autorizările legale;
q) expunerea pentru vânzare pe domeniul public a vehiculelor, autovehicolelor, autoutilitare, utilaje, remorci, etc., este interzisă;
r) murdărirea domeniul public prin efectuarea unor lucrări de reparaţii la autovehicule, ori urmare a exploatării autovehiculelor;
s) amplasarea rulotelor şi containerelor de construcţii pe domeniul public fără autorizarea şi achitarea taxelor legale;
t) ocuparea domeniului public cu orice construcţii provizorii, vehicule şi autovehicule, sau materiale fără autorizarea şi achitarea taxelor legale;
u) necurăţarea, neîntreţinerea şi nerepararea spaţiului de parcare de către deţinătorii sau concesionarii legali;
v) nesalubrizarea domeniului public la terminarea activităţilor autorizate în condiţiile legii.
Art.4.
(1) Contravenţiile prevăzute la Art.3, se sancţionează cu amendă de la 500 lei la 2000 lei pentru persoanele fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
(2) Agentul constatator va stabili cantitatea de deşeuri depozitate în mod necorespunzător de contravenient, făcând menţiunea corespunzătoare în cuprinsul procesului-verbal. Tariful de evaluare a pagubei cauzate de deşeurile de orice fel va fi actualizat periodic în funcţie de tarifele practicate de ADI –Management Integrat al Deseurilor in Jud. Dambovita
Deşeurile rezultate ca urmare a săvârşirii contravenţiei vor fi ridicate, transportate de către S.C.SUPERCOM S.A. la solicitarea şi pe cheltuiala autorităţii locale.
Art.5. În vederea conservării parcurilor, zonelor verzi şi a zonelor florale de pe raza teritoriala dministrativă a Municipiului Moreni, săvârşirea următoarelor fapte constituie contravenţii:
a) însuşirea arborilor, puieţilor, lăstarilor doborâţi de fenomene naturale, tăiaţi sau scoşi din rădăcini în urma unor aprobări legale, de alte persoane decât cele autorizate;
b) distrugerea, deteriorarea, murdărirea sau degradarea în orice mod sau prin orice mijloace a mobilierului aferent zonelor verzi, răsturnarea coşurilor de gunoi sau schimbarea locurilor acestora, aşezarea cu picioarele pe bănci;
c) schimbarea destinaţiei zonelor verzi fără aprobarile legale;
d) circulaţia în parcuri cu autovehicule de orice fel sau cu vehicule cu tracţiune animală;
e) lăsarea liberă a păsărilor şi animalelor în parcuri, pe zonele verzi sau în alte locuri publice, interzise
acestora, din Municipiul Moreni;
f) distrugerea zonelor verzi amenajate cu arbuşti, inclusiv ruperea sau tăierea neautorizată a arborilor sau arbuştilor;
g) îngrădirea zonelor verzi apartinanad domeniului public sau privat al localitatii şi utilizarea acestora în scop agricol sau pentru depozitarea de materiale, resturi menajere sau deşeuri de orice fel;
h) degradarea sau deteriorarea, murdărirea, practicarea de inscripţii sau însemne prin scrijelirea/vopsirea monumentelor de orice fel;
i) distrugerea gardurilor sau a împrejmuirilor ornamentale.
Art.6. Contravenţiile prevăzute la Art.5 se sancţionează cu amendă de la 400 lei la 2000 lei pentru persoanele fizice şi de la 600 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.7. Săvârşirea următoarelor fapte privind întreţinerea şi utilizarea clădirilor şi a spaţiilor cu altă destinaţie constituie contravenţii:
a) neîntreţinerea în stare corespunzătoare a clădirilor, chioşcurilor, spaţiilor comerciale unde îşi desfăşoară activitatea cu titlu de folosinţă sau proprietate, prin asigurarea spălării geamurilor şi a vitrinelor, înlocuirea celor sparte, vopsirea tocăriei şi a tâmplăriei de lemn, aluminiu sau metal, înlocuirea părţilor de tâmplărie degradate;
b) neluarea măsurilor de curăţire a faţadelor locuinţelor şi altor construcţii, tencuirea şi zugrăvirea periodică a acestora, potrivit măsurilor stabilite de Consiliul Local.
c) depozitarea pe domeniul public a materialelor necesare lucrărilor sau cele rezultate din demolări sau dezafectări;
d) neexecutarea de îndată a curăţării căilor publice din jurul şantierelor de construcţii, murdărite
cu pământ, moloz sau alte reziduuri de la aceste lucrări sau a acelora pe care se execută operaţiuni de
încărcare sau descărcare de materiale sau produse care produc murdărirea acestora;
e) menţinerea în stare necorespunzătoare a împrejmuirilor imobilelor, a gardurilor, porţilor şi neluarea măsurilor de conservare a construcţiilor;
f) nedeclararea la timp şi exactă a numărului de persoane care locuiesc împreună în aceiaşi locuinţă, în vederea stabilirii corecte a cheltuielilor comune şi a altor obligaţii ce se datorează ;
g) neîntreţinerea corespunzătoare a împrejmuirilor şi organizărilor de şantier, precum şi a zonelor din jurul acestora;
h) neîntreţinerea faţadelor de la magazine, chioşcuri sau tonete, prin lucrări de reparaţii, zugrăvire sau vopsire;
i) neasigurarea condiţiilor de igienă prin operaţii de curăţenie, dezinsecţie şi deratizare a locuinţelor individuale, anexe gospodăreşti ori în jurul spaţiilor în care îşi desfăşoară activitatea;
j) nemontarea şi neînlocuirea jgheaburilor, burlanelor uzate, ţiglelor, olanelor şi a geamurilor sparte, precum şi a firmelor uzate sau deteriorate;
k) neîmprejmuirea şi nesalubrizarea terenurilor deţinute cu orice titlu;
l) deteriorarea sau nepăstrarea la loc vizibil al numărului imobilului de către proprietar ori de către asociațiile de locatari din blocuri;
m) neîntreţinerea clădirilor şi instalaţiilor aferente imobilelor de către proprietari;
n) împrejmuirea sau rezervarea unor suprafeţe aparţinând domeniului public fără autorizare legală;
o) amenajarea de terase pe domeniul public FARA APROBARE SI PLATA TAXELOR LEGALE SAU pe suprafeţe mai mari decât cele aprobate;
p) neîndepărtarea imediat după oprirea intemperiilor, a zăpezii şi gheţii de pe trotuare, din faţa imobilelor în care locuiesc sau îşi desfăşoară activitatea (zăpada sau gheaţa se depune lângă trotuar, fără să împiedice circulaţia şi scurgerea apei în rigole, şanţuri, etc.;
q) nepresărarea de nisip sau alte materiale antiderapante pe trotuare, exclus sare, în faţa imobilelor deţinute cu orice titlu, în caz de polei;
r) neasigurarea curăţeniei trotuarului şi a întreţinerii spaţiului verde din jurul imobilelor în care locuiesc sau îşi desfăşoară activitatea;
s) nepăstrarea în bună stare de folosinţă a băncilor, coşurilor de gunoi, indicatoarelor, panourilor de afişaj, locurilor de joacă pentru copii, precum şi a altor dotări de mobilier urban;
t) neaducerea la starea iniţială a zonelor verzi afectate de lucrări edilitare gospodăreşti (gazonare, plantare de flori sau gard viu, etc.);
u) neîntreţinerea zonei verzi şi a materialului dendrofloricol din spaţiile adiacente locuinţelor şi a blocurilor de locuinţe.
 v) neamenajarea vitrinelor si uşilor de acces aferente serviciilor funerare de orice natură (firme de pompe funebre, comerţ cu produse şi materiale specifice etc) astfel încât vederea în interior din spaţiul public să fie complet împiedicată, folosindu-se folie neagra sau tip oglinda pentru ferestre, cu opacitate ridicata, fara a se vedea in interior. Expunerea oricăror elemente -  reclame, obiecte, materiale, coroane etc, legate de specificul acestor activităţi e interzisă. Manevrarea acestora se va face exclusiv în locuri închise - încăperi, ganguri, incinte, fără posibilitatea de a fi observate din spaţiul public, de către colocatari sau de pe parcelele învecinate.
w) expunerea de coroane sau elemente funebre in exteriorul spatiilor comerciale de catre comerciantii de profil sau persoane fizice;
Art.8. Contravenţiile prevăzute la Art.7 se sancţionează cu amenda de la 500 lei la 2000 lei, pentru persoane fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.9. (1) Pentru protejarea mediului înconjurător, următoarele fapte constituie contravenţii:
a) aruncarea gunoiului menajer produs în gospodăriile individuale în pubelele de gunoi stradal sau în alte pubele decât cele repartizate, precum şi aruncarea de deşeuri de lemn sau rezultate din construcţii (moloz, cărămizi, bolţari, etc.), deseurilor din gradini si spatii verzi, în pubelele destinate pentru gunoi menajer sau la punctele de colectare a deşeurilor menajere;
b) aprinderea deşeurilor de orice fel în recipiente de colectare, în locuri publice sau private sau dacă se produce disconfort sau poluare, precum şi folosirea ca şi combustibil pentru încălzirea locuinţelor a deşeurilor (textile, de piele, de materiale plastice, cauciuc, etc.) sau a resturilor de lemn vopsite, lăcuite sau îmbibate cu lichide industriale specifice;
c) depozitarea neorganizată a materialelor şi crearea unor focare de infecţie şi insalubritate;
d) aprinderea intenţionată a miriştilor, tufărişului şi vegetaţiei ierboase uscate, fără aprobările legale şi fără luarea măsurilor specifice de P.S.I.;
e) defrişarea vegetaţiei lemnoase din afara fondului forestier situată pe pantă foarte mare;
f) provocarea de poluare prin evacuarea cu ştiinţă în apă, atmosferă sau pe sol a unor deşeuri sau substanţe periculoase;
g) spălarea în apele naturale a ambalajelor de pesticide şi de alte substanţe periculoase, precum şi a utilajelor cu care s-au transportat;
h) nerespectarea interdicţiilor în legătură cu utilizarea pe terenurile agricole de pesticide sau îngrăşăminte chimice;
i) deversarea în canalele menajere şi pluviale sau direct pe sol a dejecţiilor provenite de la grajdurile şi coteţele animalelor;
j) neluarea măsurilor ce se cuvin pentru menţinerea şi întreţinerea curăţeniei în jurul imobilelor şi pentru întreţinerea vegetaţiei aferente până la limita căilor publice de acces în zona respectivă, dacă aceste fapte nu constituie contravenţii stabilite prin alte acte normative;
k) depozitarea materialelor în zona şanţurilor care pot optura scurgerea apei;
l) aprinderea sau arderea oricăror produse sau materiale în scopul recuperării deşeurilor metalice conţinute în acestea sau pentru distrugerea lor;
m) deteriorarea spaţiilor verzi şi a materialului dendrofloricol existent prin rupere, tăiere, călcare sau prin alte mijloace;
n) efectuarea tăierilor de corecţii, defrişări, scoaterea din rădăcini a arborilor, arbuştilor, puieţilor sau a lăstarilor fără autorizările legale;
o) efectuarea plantărilor de arbori sau arbuşti pentru amenajarea sau refacerea zonelor verzi pe alte amplasamente şi fără autorizare;
p) deteriorarea spaţiului verde în urma unor accidente de circulaţie;
q) contaminarea, poluarea cu deşeuri de orice natură, resturi vegetale, reziduuri şi alte impurităţi a malurilor și albiei cursurilor de apă;
r) nemontarea tubulaturii pentru evacuarea gazelor arse la instalaţiile proprii de încălzire la nivelul superior al imobilelor;
s) prelucrarea sau depozitarea unor materiale care emană mirosuri respingătoare sau fum;
ș) neluarea măsurilor de colectare în containere speciale, neutralizare şi evacuarea pe rampe special amenajate a deşeurilor şi reziduurilor grosiere, a uleiurilor, grăsimilor, solvenţilor, vopselelor, detergenţilor, produselor petroliere şi a altor substanţe chimice rezultate din procesele tehnologice la diferite obiective;
t) neintretinerea în stare corespunzătoare a locurilor de agrement, de către deţinătorii legali;
ț) circulaţia sau staţionarea autovehiculelor sau vehiculelor în parcuri sau pe zone verzi;
u) arderea deşeurilor vegetale, menajere sau de altă natură.
(2) Protecţia zonelor constituie obligaţia tuturor persoanelor fizice şi juridice.
(3) Compartimentele de specialitate ale Primăriei Municipiului Moreni au obligaţia:
a) Să programeze, să coordoneze şi să urmărească activitatea de combatere a rozătoarelor şi insectelor vectoare de maladii şi generatoare de disconfort, conform legislaţiei în vigoare;
b) Să informeze populaţia şi să asigure punerea în aplicare a măsurilor transmise de organele de specialitate ale statului în caz de epidemii, situaţii de criză, altele.
(4) Atunci când pentru executarea unor lucrări autorizate de construcţii sau reparaţii la
clădiri sau infrastructură este necesar să se intervină pe zonele verzi, persoanele sau societăţile care
execută aceste lucrări sau, după caz, beneficiarii lor, au obligaţia de a folosi cât mai puţin posibil din
zona verde, iar după terminarea lucrărilor să înlăture toate materialele şi să refacă zonele verzi afectate.
(5) Dacă lucrările prevăzute impun tăierea unor arbori sau arbuşti, cei care execută aceste lucrări sau, după caz, beneficiarii lor, vor suporta cheltuielile pentru plantarea altor arbori sau arbuşti.
(6) Măsura prevăzută la alin.5 nu se aplică în cazul când distanţa de la instalaţiile subterane urbane (cabluri electrice, ţevi, conducte pentru gaze, alimentare cu apă, canalizare, termoficare) până la vegetaţia lemnoasă sacrificată a fost mai mică de 2 metri în cazul arborilor şi 1,5 metri în cazul arbuştilor.
(7) În zonele verzi din fața locuințelor se vor planta numai flori, arbori şi arbuşti ornamentali.
(8) Tăierea totală sau parţială a arborilor din parcuri, grădini, scuaruri, aliniamente stradale sau din jurul clădirilor va fi făcută numai de lucrători specializaţi, pe baza constatărilor Primăriei Municipiului Moreni sau la sesizările întemeiate ale cetăţenilor.
(9) Tăierea totală sau parţială a arborilor este permisă numai în cazurile când aceştia reprezintă un pericol real pentru trecători, clădiri sau alte bunuri din apropiere, împiedica efectuarea unor lucrări autorizate sau reparaţii la clădiri şi infrastructură, creează un disconfort major pentru locuitorii din apropiere sau pun în pericol securitatea circulaţiei.
(10) Atunci când numai părţi ale arborilor creează inconvenientele prevăzute la alin.9 se vor efectua tăieri parţiale, îndepărtându-se numai ramurile respective.
(11) Tăierea totală a arborilor se va face la nivelul solului, sau dacă este posibil, din rădăcini, fiind interzis să rămână resturi care au un aspect inestetic sau constituie un pericol pentru
trecători ori siguranţa circulaţiei.
Art.10. Contravenţiile prevăzute la Art.9 se sancţionează cu amendă de la 800 lei la 2000 lei pentru persoanele fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice. Prima abatere se sancționează cu avertisment.
Art.11. În vederea respectării normelor de convieţuire socială, săvârşirea următoarelor fapte constituie contravenţii:
a) amplasarea de adăposturi pentru animale, pe domeniul public sau privat al Municipiului Moreni, altele decât cele aprobate de către autorităţile locale;
b) amplasarea adăposturilor pentru creşterea animalelor în gospodării la distanţe necorespunzătoare, cât şi neevacuarea deşeurilor zootehnice provenite de la acestea astfel încât să producă disconfort;
c) încălcarea de către persoanele fizice care circulă pe domeniul public cu animale, a obligaţiei de curăţire a reziduurilor fecale sau furajere provenite de la animale ori în urma hrănirii acestora;
d) neluarea măsurilor de interzicere a accesului liber pe domeniul public a animalelor şi păsărilor adăpostite în gospodăriile persoanelor fizice sau în incintele şi curţile persoanelor juridice, precum şi amplasarea adăposturilor pentru acestea în locuri neîngrădite şi neîmprejmuite, cu acces direct pe domeniul public;
e) lăsarea în libertate a animalelor erbivore în parcuri și zone verzi, deplasarea animalelor neînsoţite şi neasigurate pe drumurile publice;
f) deţinătorii de păsări şi animale au următoarele obligaţii:
să întreţină adăposturile păsărilor şi animalelor, conform regulilor sanitar -veterinare, în permanentă stare de curăţenie şi cel puţin o dată pe an să le dezinfecteze şi să le văruiască;
să asigure evacuarea dejecţiilor şi depozitarea gunoiului, astfel încât să nu constituie surse de poluare a mediului înconjurător;
să permită personalului de specialitate efectuarea acţiunilor sanitar – veterinare obligatorii şi verificarea stării de sănătate a păsărilor şi animalelor din gospodărie;
să anunţe imediat organele sanitar - veterinare de stat apariţia unor semne de boală la animale, a primelor cazuri de moarte sau tăiere din necesitate, iar până la sosirea personalului sanitar-veterinar să izoleze animalele bolnave, să păstreze pe loc cadavrele, carnea, organele sau alte produse rezultate de la animalele tăiate din necesitate, luând măsuri ca acestea să nu fie folosite sau vândute;
să respecte şi să aplice întocmai măsurile stabilite de organele sanitar –veterinare de stat pentru prevenirea şi combaterea bolilor la păsări şi animale, normele şi măsurile sanitar - veterinare;
să respecte regulile sanitar - veterinare stabilite prin actele normative în vigoare, privind condiţiile de tăiere a păsărilor şi animalelor şi de valorificare a produselor obţinute de la acestea;
g) toţi agenţii economici, indiferent de natura capitalului lor, de stat sau privat, indiferent de forma juridică de constituire, al căror obiect de activitate este unul dintre cele codificate CAEN 3811 - respectiv “Colectarea deşeurilor (metalice) nepericuloase”, 3831-“Demontarea (dezasamblarea) maşinilor şi echipamentelor scoase din uz pentru recuperarea materialelor, 3832 - “ Recuperarea materialelor reciclabile sortate”, 4677 -
“Comerţ cu ridicata al deşeurilor şi resturilor” precum şi cei care comercializează butelii pentru aragaz, activitate codificată CAEN 4778 cu denumirea generică „Comerţ cu amănuntul al altor bunuri noi, în magazine specializate”, sunt obligaţi sa respecte, corelativ cu legile şi normele economice, de protecţia mediului şi fiscale, şi legile şi normele legale de convieţuire socială care presupun respectarea tuturor regulilor normative sau cutumiare de bună vecinătate acordând toată atenţia prevenirii oricăror evenimente periculoase sau care produc disconfort şi/sau dezordine.
h) creşterea animalelor şi păsărilor în clădiri cu mai multe apartamente sau în adăposturi improvizate;
i) neevacuarea ritmică a reziduurilor animaliere colectate în fose septice creând astfel disconfort vecinilor; fosa septică va fi amplasată la o distanţă de 10 m faţă de cea mai apropriată limită de proprietate conform reglementărilor igienico-sanitare în vigoare, betonată şi prevăzută cu capac;
j) amplasarea de grajduri, fose septice, platforme pentru depozitarea gunoiului în curţi sau grădini la o distanţă mai mică de 10 m de locuinţele limitrofe;
k) amplasarea pubelelor pentru colectarea deşeurilor menajere la mai puţin de 10 metri de
ferestrele imobilelor şi fără a respecta normele igienico-sanitare în vigoare;
l) utilizarea domeniului public pentru diferite activităţi gospodăreşti (spălat rufe, gătit, etc.);
m) construirea în mod abuziv pe domeniul public de împrejmuiri şi adăposturi de animale (câini, pisici, păsări, etc.);
n) incinerarea sau abandonarea cadavrelor de animale şi păsări pe domeniul public sau privat al municipiului;
o) creşterea şi întreţinerea câinilor pe raza Municipiului Moreni, se poate face cu respectarea normelor sanitar – veterinare şi a legilor în vigoare;
p) cetăţenii sau persoanele juridice care deţin imobile cu grădini şi curte, pot să crească şi să întreţină câini care vor fi ţinuţi liberi în curte dacă există împrejmuiri corespunzătoare care să nu permită evadarea câinilor de pe proprietatea privată pe domeniul public;
q) deţinătorii de câini vor putea plimba câinii în locurile publice numai în lesă a cărei lungime poate fi maxim 3 m, pentru câinii care nu sunt agresivi;
r) se interzice intrarea persoanelor însoţite de câini în instituţii, magazine, săli de spectacol şi sport, locuri de joacă pentru copii, cât şi în locurile unde există excitanţi puternici de distragere pentru câini;
s) obstrucţionarea autorităţilor sanitar - veterinare de stat de a-şi exercita atribuţiile stabilite prin lege.
Art.12. Contravenţiile prevăzute la art.11 se sancţionează cu amendă de la 500 lei la 2000 lei pentru persoanele fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.13. În vederea asigurării serviciului public de iluminat, precum și a alimentării electrice săvârşirea următoarelor fapte constituie contravenţii:
a) nemenţinerea şi nefixarea la cota pavajului a pieselor vizibile (trape, capace, grătare, răsuflători etc.;
b) deteriorarea aparatelor de măsură şi control, a căminelor unde sunt amplasate acestea, a conductelor, racordurilor şi robinetelor;
c) interzicerea accesului personalului autorizat, la instalaţiile interioare din incinta beneficiarului;
d) nepoziţionarea stâlpilor de reţele electrice pe amplasamentele aprobate;
e) distrugerea reţelei şi a lămpilor de iluminat public, dacă nu îndeplineşte elementele constitutive ale unei infracţiuni;
f) modificarea iluminatului public cu ocazia diferitelor manifestări fără autorizările legale;
g) înlocuirea şi montarea altor lămpi de iluminat public decât cele autorizate legal.
Art.14. Contravenţiile prevăzute la art.13 se sancţionează cu amendă de la 800 lei la 2500 lei pentru persoanele fizice şi de la 1200 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.15. În domeniul urbanismului, amenajării teritoriului și desfășurării activității de construire săvârşirea următoarelor fapte constituie contravenţii:
a) extinderea cimitirelor umane fără autorizaţie sanitară şi fără acordul autorităţii locale;
b) neîmprejmuirea incintelor şantierelor de construcţii sau a punctelor de lucru şi neinstalarea panourilor de avertizare şi identificare;
c) nesemnalizarea corespunzătoare conform dispoziţiilor legale a punctelor de lucru atât pe timp de zi cât şi pe timp de noapte, pentru evitarea accidentelor;
d) neasigurarea curăţeniei exterioare (pneuri şi şenile a autovehiculelor sau vehiculelor de orice fel, la ieşirea din şantiere precum şi din curţi, terenuri, etc.);
e) nemenţinerea ordinii şi curăţeniei pe căile publice de acces în şantiere precum şi în jurul acestora;
f) nesemnalizarea şi neîmprejmuirea clădirilor care nu prezintă siguranţă în exploatare;
g) anveloparea apartamentelor individuale, se va face, numai cu acordul celorlalţi locatari- direct invecinati (pe verticala si pe orizontala) şi în urma obţinerii unui certificat de urbanism.
Art.16. Contravenţiile prevăzute la Art.15 se sancţionează cu amendă de la 800 lei la 2000 lei pentru persoanele fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.17. Pentru administrarea legală a fondului locativ public săvârşirea următoarelor fapte constituie contravenţii:
a) ocuparea de către orice persoană a unei locuinţe din fondul locativ public fără contract de închiriere;
b) degradarea acoperişurilor imobilelor sau a teraselor acestora prin montarea unor antene de orice tip de către ocupanţii legali, alte persoane fizice, reprezentanţi ori angajaţi ai unor persoane juridice;
c) depozitarea în spaţii aparţinând fondului locativ public de către ocupanţii legali de materiale sau obiecte nefolosibile, în condiţii insalubre;
d) distrugerea sub orice formă a fondului locativ public de către deţinătorii de contract, dacă nu îndeplineşte elementele constitutive ale unei infracţiuni;
Art.18. Contravenţiile prevăzute la Art.17 se sancţionează cu amendă de la 1000 lei la 2500 lei pentru persoanele fizice şi de la 1200 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.19. Referitor la publicitatea pe domeniul public sau privat al UAT Municipiul Moreni săvârşirea următoarelor fapte constituie contravenţii:
a) lipirea afişelor, posterelor sau anunţurilor publicitare în alte locuri decât cele autorizate;
b) montarea de panouri publicitare sau banere fără autorizare;
c) neîntreţinerea panourilor de afişaj sau de publicitate de către utilizatorii sau deţinătorii legali;
d) neschimbarea materialelor de publicitate uzate sau deteriorate de către deţinătorii legali ai acestora;
e) expunerea de materiale publicitare în cimitire, de către persoane fizice ori juridice;
f) folosirea mijloacelor de transport în scopuri publicitare fără autorizare şi achitarea taxelor legale;
g) interzicerea expunerii, în orice fel, a produselor destinate vânzării în magazinele proprii,
în orice loc în afara acestora, fara aprobare legala si plata taxelor aferente.
h) interzicerea reclamei abuzive în vederea comercializării produselor proprii.
i) fixarea pe arbori de afişe, anunţuri sau alte inscripţii sau folosirea acestora pentru montarea
de bannere cu orice destinaţie (promovarea activităţilor cultural-artistice sau sportive, propagandă,
etc.), fără aprobarea autorităţilor locale;    
j) aplicarea de afişe, reclame sau anunţuri pe pereţii clădirilor, pe stâlpi sau în alte locuri decât locurile publice de afişaj de pe raza teritorial-administrativă a Municipiului Moreni, fără acordul scris al proprietarului şi fără aprobarea autorităţilor locale si plata taxelor legale, inclusiv pe stâlpii de susţinere ai reţelei de alimentare cu energie electrică şi iluminat stradal sau montarea de bannere între aceştia;
Art.20. Contravenţiile prevăzute la Art.19 se sancţionează cu amendă de la  500 lei  la 2500 lei pentru persoanele fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.  
Art.21. Referitor la transportul public la nivelul UAT Municipiul Moreni săvârşirea următoarelor fapte constituie contravenţii:
a) punerea în circulaţie a autovehiculelor de orice fel care sunt deteriorate, nu îndeplinesc condiţiile de curăţenie şi igienă sau care au scurgeri de ulei, motorină ori alţi carburanţi sau lubrifianţi;
b) efectuarea transporturilor de persoane prin curse permanente,ocazionale, speciale, în convenţie sau neregulate, fără a poseda autorizaţii legale;
c) instituirea de staţii îmbarcare - debarcare pe teritoriul Municipiului Moreni, altele decât cele aprobate de Consiliul Local, precum şi devierea de la traseul aprobat de Consiliul Local.
Art.22. Contravenţiile prevăzute la Art.21 se sancţionează cu amendă de la 1000 lei la 2500 lei pentru persoanele fizice şi de la 1200 lei la 2500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.23. Referitor la întreţinerea şi repararea străzilor la nivelul UAT Municipiul Moreni săvârşirea următoarelor fapte constituie contravenţii:
a) deteriorarea îmbrăcămintei părţii carosabile, a trotuarelor şi a marcajelor rutiere prin circularea cu mijloace de transport ori utilaje neadecvate;
b) executarea de lucrări sau intervenţii la reţeaua tehnico - edilitară fără autorizările legale;
c) neanunţarea organelor de specialitate din Primărie despre lucrările de construcţii, reparaţii sau intervenţii în carosabil, de unde rezultă pământ, moloz sau alte deşeuri, în vederea stabilirii locului de depozitare a acestora;
d) neîntreţinerea permanentă a curăţeniei şanţurilor de scurgere a apelor pluviale, a podeţelor şi tuburilor de beton aferente acestora, pe întreaga lungime aferentă proprietăţii, în vederea evitării inundaţiilor ori a stagnării apelor;
e) parcarea şi staţionarea autovehiculelor în zona de protecţie a şanţurilor, dacă aceasta ar putea duce la deteriorarea sau funcţionarea necorespunzătoare a şanţurilor;
f) rezervarea locurilor de parcare pe carosabil sau domeniul public fără aprobarea Consiliului Local şi semnalizarea acestora cu altfel de însemne, marcaje sau dispositive decât cele agreate;
g) circulaţia cu biciclete, motorete, scutere, ciclomotoare, motoscutere, motociclete pe trotuare, în parcuri, cu excepţia spaţiilor special amenajate în acest scop;
h) abandonarea vehiculelor pe terenuri aparţinând domeniului public sau privat al Municipiului Moreni pentru o perioadă de 6 luni.
Art.24. Contravenţiile prevăzute la art.23 se sancţionează cu amendă de la 600 lei la 2000 lei pentru persoanele fizice şi de la 1000 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.25. Referitor la salubrizarea UAT Municipiul Moreni săvârşirea următoarelor fapte
constituie contravenţii:
a) neîncheierea de catre firmele private sau orice alte persoanele juridice si fizice care presteaza activitati economice ,in sensul legii, a contractelor pentru colectarea deşeurilor menajere cu operatorul autorizat pentru prestarea activităţii de salubrizare şi pentru colectarea deşeurilor reciclabile cu unităţile de profil;
b) neîncheierea de contracte separate pentru ridicarea deşeurilor de altă natură decât menajeră;
c) transportul deşeurilor menajere şi nemenajere la punctele de colectare în recipiente deschise sau neacoperite cu plasă de protecţie;
d) neîntocmirea graficelor cu frecvenţa de colectare a deşeurilor menajere şi neavizarea lor de către organele în drept;
e) nerespectarea graficelor cu frecvenţa de colectare a deşeurilor menajere;
f) neînştiinţarea Primăriei Municipiului Moreni asupra modificărilor ce intervin în graficele de colectare a deşeurilor;
g) neridicarea întregii cantităţi de deşeuri şi nelăsarea în stare perfectă de curăţenie a platformei şi recipientelor;
h) neasigurarea manipulării corespunzătoare a pubelelor şi a coşurilor de gunoi stradale precum şi a celor amplasate pe zona verde, de către personalul operatorului serviciului public pentru a evita deteriorarea sau distrugerea acestora;
Art.26. Contravenţiile prevăzute la Art.25 se sancţionează cu amendă de la 800 lei la 2500 lei pentru persoanele fizice şi de la 1200 lei la 2.500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.27.
(1) Referitor la protecţia sanitară în locurile publice, organizatorii manifestărilor culturale sau sportive care se desfăşoară în săli de spectacole, săli şi terenuri de sport, stadion, alte locuri publice autorizate legal au următoarele obligaţii care, prin nerespectare,constituie contravenţii:
a) să permită accesul unui număr cel mult egal de spectatori cu capacitatea sălii sau stadionului;
b) să permită accesul permanent la uşile şi căile de evacuare a persoanelor şi bunurilor în caz de urgenţă, să ia măsuri rapide de localizare a incendiilor şi de limitare a efectelor altor accidente;
c) să asigure prezenţa, pe toată durata manifestării, a personalului instruit, care cunoaşte planurile de evacuare, pentru a asigura evacuarea în condiţii de siguranţă a spectatorilor, în caz de incendiu sau alte evenimente negative;
d) să pună în timp optim în vânzare biletele, respectând prevederile prevăzute la lit. a şi să permită accesul în timp util, pentru ca la intrarea spectatorilor să nu se producă aglomeraţie sau dezordine;
e) să asigure buna funcţionare a instalaţiilor de lumini, sonorizare, aerisire, încălzire, pentru ca spectatorii să poată urmări în cele mai bune condiţii spectacolul sau manifestaţia respectivă;
f) imediat după încheierea manifestării să ia măsuri pentru asigurarea curăţeniei şi repararea
eventualelor pagube produse, astfel încât sălile sau stadionul să fie permanent gata pentru organizarea unei noi manifestări;
g) să asigure igienizarea şi buna funcţionare a grupurilor sanitare, dotarea acestora în conformitate cu reglementările sanitare; numărul acestora trebuie să fie corelat cu capacitatea sălilor sau a stadionului, potrivit normelor sanitare;
h) să respecte prevederile legale privind stabilirea locurilor speciale pentru fumat, să indice aceste locuri în mod vizibil.
(2) Persoanele care participă în calitate de spectatori, la manifestările culturale şi sportive, organizate în săli de spectacole, săli şi terenuri de sport, stadion şi alte locuri publice autorizate, au următoarele obligaţii care, prin nerespectare, constituie contravenţii:
a) să intre în săli, pe terenuri sau stadion numai pe bază de bilet, abonament sau invitaţie, cu excepţia cazurilor când intrarea este liberă;
b) să păstreze ordinea şi curăţenia în locul de desfăşurare al manifestării, să aibă o ţinută decentă şi un comportament civilizat, să dea concurs oamenilor de ordine în izolarea şi evacuarea persoanelor care comit acte de indisciplină, să păstreze calmul şi ordinea la intrare şi ieşirea în caz de urgenţă, să respecte regulile de prevenire şi stingere a incendiilor;
c) să fumeze numai în locurile permise, amenajate şi indicate în mod vizibil;
d) să nu introducă în locul de desfăşurare al manifestării băuturi alcoolice, materiale sau substanţe periculoase.
Art.28. Contravenţiile prevăzute la Art.27 se sancţionează cu amendă de la 600 lei la 2000 lei pentru persoanele fizice şi de la 1000 lei la 2500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.29. Referitor la protecţia sanitară în piaţă sau alte locuri autorizate, persoanele fizice şi juridice care desfăşoară activităţi comerciale în piaţă sau alte locuri autorizate din Municipiul Moreni au următoarele obligaţii care, prin nerespectare, constituie contravenţii:
a) să deţină şi să prezinte la control documentele prin care să justiftice provenienţa produselor şi că acestea corespund din punct de vedere calitativ pentru a fi comercializate, în cazul produselor pentru care legea prevede acest lucru;
b) să respecte regulile stabilite de administraţia publică privind curăţenia şi ordinea în pieţe;
c) să dea dovadă de comportament civilizat în relaţiile cu clienţii şi ceilalţi comercianţi din piaţă, să aibă o ţinută decentă;
d) să păstreze şi să comercializeze produsele în condiţii igienico - sanitare;
e) să cântărească corect produsele comercializate şi să permită clienţilor să verifice dacă produsele au fost cântărite exact;
f) să folosească numai cântare verificate şi omologate;
g) să achite taxele stabilite de administraţia publică pentru produsele pe care le comercializează;
h) să ridice marfa nevândută şi să depoziteze ambalajele şi alte obiecte numai în locuri special amenajate;
i) să afişeze la loc vizibil datele de identificare şi preţurile practicate;
j) să nu comercializeze produsele agroalimentare sau de altă natură din mers, pe trotuare, alei sau în alte locuri decât cele special amenajate şi repartizate comercianţilor.
Art.30. Contravenţiile prevăzute la Art.29 se sancţionează cu amendă de la 500 lei la 2000 lei pentru persoanele fizice şi de la 1000 lei la 2500 lei pentru instituţiile publice şi agenţii economici, cu sau fără personalitate juridică, precum şi pentru alte persoane juridice.
Art.31.
(1) În cazul în care contravenientul nu respectă obligaţia de a înlătura situaţia creată prin săvârşirea contravenţiei, organul constatator poate aplica, în mod repetat, după fiecare somaţie la care contravenientul nu se conformează o nouă amendă pentru contravenţia săvârşită.
(2) La societăţile comerciale şi instituţii sancţiunea se aplică conducătorului acesteia, patronului sau persoanei care a avut sarcina de a urmări îndeplinirea obligaţiilor respective.
(3) Agentul constatator stabileşte amenda în procesul-verbal de constatare a contravenţiei. În afara sancţiunilor prevăzute, agentul constatator va stabili în cuprinsul aceluiaşi process-verbal când va fi cazul, valoarea pagubei produse prin contravenţie. După caz, agenţii constatatori vor fotografia sau filma faptele care constituie contravenţie, precizând în mod expres data şi ora săvârşirii faptei.
Art.32. Constatarea şi sancţionarea contravenţiilor se face de către:
- Primarul Municipiului Moreni;
- Viceprimarul Municipiului Moreni;
- Persoanele împuternicite de către Primarul Municipiului Moreni;
- Polițiști locali din cadrul   Poliţie Locale a Municipiul Moreni.
Art.33. Plângerile formulate împotriva proceselor-verbale de constatare a contravenţiei se depun în termen de 15 zile de la data înmânării sau comunicării acestuia şi se soluţionează în baza competenţei alternative la judecătoria în a cărei circumscripţie a fost săvârşită contravenţia ori la judecătoria în a cărei rază teritorială îşi are domiciliul sau sediul contravenientul.
Art.34.
(1) Plata amenzii se face la casieria autorităţii administraţiei publice locale Moreni sau ale altor instituţii publice abilitate să administreze veniturile bugetului local al Municipiului Moreni, indiferent de localitatea, de domiciliu sau de reşedinţa contravenientului ori de locul săvârşirii contravenţiei.
(2) O copie a chitanţei se predă de către contravenient agentului constatator, sau se trimite prin poştă organului din care acesta face parte, în termen de 48 de ore.
Art.35.
(1) Contravenientul poate achita în termen de 15 zile de la data încheierii procesului-verbal ori, după caz, de la data comunicării acestuia, jumătate din cuantumul amenzilor aplicate conform prezentului regulament, agentul constatator făcând menţiune despre această posibilitate în procesul-verbal. Plata amenzii se face la casieria Primăriei Municipiului Moreni sau prin virament în contul deschis în acest sens la Trezoreria Municipiului Moreni.
(2) În cazul în care contravenientul persoană fizică nu a achitat amenda în termen de 30 de zile de la rămânerea definitivă a sancţiunii şi nu există posibilitatea executării silite, Compartimentul de specialitate va sesiza Judecătoria Moreni în vederea înlocuirii amenzii cu sancţiunea obligării contravenientului la prestarea unei activităţi în folosul comunităţii, ţinându-se seama de partea din amendă care a fost achitată
(3) Termenele statornicite pe ore încep să curgă de la miezul nopţii zilei următoare, iar termenul care se sfârşeşte într-o zi de sărbătoare legală sau când serviciul este suspendat, se va prelungi până la sfârşitul primei zile de lucru următoare.
Art.36. Pagubele pricinuite prin săvârşirea contravenţiilor se recuperează în conformitate cu prevederile legale.
Art.37. Dispoziţiile prezentei hotărâri se completează cu prevederile O.G. nr.2/2001 privind regimul juridic al contravenţiilor, cu modificările şi completările ulterioare, neexcluzând în nici un fel aplicarea celorlalte acte normative în vigoare la această dată.
Art.38. Contravenientul este obligat să prezinte agentului constatator, la cererea acestuia, actul de identitate, iar în cazul cetăţenilor străini, persoane fără cetăţenie sau a cetăţenilor cu domiciliul în străinătate, seria şi numărul paşaportului ori ale altui document de trecere a frontierei de stat, data eliberării acestuia şi statul emitent.
Art.39. Contravenţiile se constată prin proces - verbal, ce va fi înmânat sau, după caz, comunicat în copie contravenientului. Comunicarea se va face de către organul care a aplicat sancţiunea. În cazul în care contravenientul nu este prezent sau, deşi prezent, refuză să semneze procesul - verbal, 
comunicarea acestuia, precum și înştiinţarea de plată se face de către agentul constatator în termen de cel mult două luni de la data aplicării acesteia.
Art.40. Dacă contravenientul a fost obligat și la plata de despăgubiri, odată cu procesul-verbal i se va comunica și înştiinţarea de plată, pe care se va face menţiunea cu privire la obligativitatea achitării despăgubirii în termen de 15 zile de la comunicare, în caz contrar urmând sa se procedeze la executarea silită.
Art.41. La constatarea contravenţiilor se vor folosi, dacă este cazul, aparate foto şi video din dotarea primăriei.
Art.42. Controlul asupra aspectelor prevăzute în prezenta hotărâre se va efectua de către echipe formate din:
1. doi reprezentanți ai Primăriei Municipiului Moreni;
2. un reprezentant al  Poliţie Locale din cadrul Primăriei Municipiului Moreni.
Art.43.
(1) Plângerea împotriva procesului - verbal de constatare a contravenţiei, însoţită de copia procesului verbal se depune la Judecătoria pe a cărei raza teritorială funcţionează organul constatator, în termen de 15 zile de la data înmânării sau comunicării acesteia. Punerea în executare a amenzii și a despăgubirilor se va face de către organul din care face parte agentul constatator dacă nu s-a promovat calea de atac împotriva procesului - verbal.
(2) În vederea executării amenzii, organele menţionate mai sus vor comunica din oficiu organelor de specialitate, conform prevederilor legale privind executarea silită a creanţelor bugetare, în a căror rază teritorială domiciliază sau îşi are sediul contravenientul, procesul verbal de constatare a contravenţiei și aplicare a sancţiunii, neatacat în termen, după caz, a dispoziţiei hotărârii judecătoreşti irevocabile prin care s-a soluţionat plângerea.
Art.44.
(1) Tarifele de determinare a despăgubirilor pentru pagubele pricinuite prin săvârşirea contravenţiilor:
1. Distrugerea unui mp de stradă asfaltată - 2000 lei.
2. Distrugerea unui mp de trotuar – 1000 lei.
3. Distrugerea unui mp de stradă betonată – 1200 lei.
4. Distrugerea unui mp de trotuar pavat – 1500 lei.
5. Distrugerea unui coş de gunoi – 500 lei.
6. Distrugerea unui mp zonă verde – 350 lei.
7. Distrugerea unui trandafir – 200 lei.
8. Distrugerea unui tuia, pin, ienupăr, etc. – 500 lei.
9. Distrugerea unui arbore ornamental, de aliniament, etc. – 500 lei.
(2) Dacă prin fapta săvârşită s-au cauzat prejudicii şi există tarif de evaluare a acestora, agentul constatator care stabileşte sancţiunea, stabileşte şi despăgubirea pe bază de tarif, iar dacă nu există tarif de evaluare a prejudiciului, partea vătămată îşi va putea valorifica pretenţiile potrivit legii civile.
Art.45. Se aprobă modelul procesului - verbal de constatare şi sancţionare a contravenţiilor conform Anexei nr.1 care face parte integrantă din prezenta hotărâre.
Art.46. Prezenta hotărâre va intra în vigoare la data de _____ şi va fi adusă la cunoştinţa cetăţenilor Municipiului Moreni prin afişarea în locuri publice, precum şi pe site-ul propriu.
Art.47. Cu data intrării în vigoare a prezentei hotărâri se abrogă Hotărârea Consiliului Local al Municipiului Moreni nr. 38/2004 privind aprobarea Regulamentului pentru stabilirea şi sancţionarea faptelor de încălcare a normelor în domeniul gospodăririi localităţii, a întreţinerii curăţeniei, a ordinii şi liniştii publice în Municipiul Moreni, precum şi orice alte dispoziţii contrare.
Art.48. Prezenta hotărâre se poate contesta de cei interesaţi la instanţa competentă, în termenul stabilit de lege.
Art.49. Prezenta hotărâre se aduce la cunoștință publică prin afișare la avizier și publicare pe site-ul propriu.
Art.50. Prezentul proiect de hotărâre se comunică Consiliului Local al Municipiului Moreni.

